Съдържание

# Доставчик на данни за електронни таблици

Импортира данни от източници на данни. В момента поддържаните формати за външни данни включват CSV, HTML, XML и файлове на LibreOffice Base.

Данните могат да се импортират както от локално хранилище, например CSV файлове, така и от външен източник, например страници на HTML.

Освен това данните могат да бъдат манипулирани чрез различни преобразувания, преди да се заредят в листа.

За достъп до тази команда...

#### От лентата с менюта:

Изберете Данни - Доставчик на данни.

#### От интерфейса с раздели:

В раздела Данни изберете Доставчик на данни.

#### От лентите с инструменти:

Доставчик на данни

## Диапазон за база от данни

Диапазонът за база от данни, в който да се получат данните от доставчика. Изберете диапазона от наличните в падащия списък.

## Формат на данните

Типът на импортираните данни.

## URL

URL адресът на доставчика на данни. Ако той е локален файл, вмъкнете пътя и името на файла. Ако е уеб услуга, вмъкнете URL адреса ѝ.

## Идентификатор

ID на целта за данни, получавани от HTML, или Xpath за данни, получавани от XML.

## Преобразувания

Предоставените данни могат да бъдат преобразувани чрез наличните преобразувания от падащия списък. Необходимо е да предоставите допълнителна информация в зависимост от типа на преобразуванието. Например за преобразувание от тип сортиране можете да зададете реда на сортирането.

### Изтриване на колони

Изтрива колоните, изброени в полето Колони. Въведете списъка от индекси на колони, разделени с точки и запетаи.

### Изтриване на редове

Изтрива редовете, съдържащи стойността, която е въведена в полето Търсена стойност и се намира под индекс Колона.

### Размяна на редове

Разменя позициите на първия и втория ред.

### Разделяне на колони

Разделя колоната на две там, където се среща низът разделител.

### Обединяване на колони

Обединява колоните, добавяйки низа разделител между обединените стойности.

### Текстово преобразувание

Преобразува текстови данни в изброените колони.

- Към малки: преобразува всички главни букви в малки.

- Към главни: преобразува всички малки букви в главни.

- Първа главна буква: преобразува първата буква на всяка дума в главна.

- Подрязване: премахва интервалите от данните, оставяйки само по един интервал между думите.

### Сортиране на колони

Сортира редовете във възходящ или низходящ ред по стойностите в колоната с даден индекс.

### Агрегатни функции

Добавя резултата от агрегатна функция в края на колоната.

- Сума: сумата на данните в колоната.

- Средно: средната стойност на данните в колоната.

- Максимална стойност: максималната стойност на данните в колоната.

- Минимална стойност: минималната стойност на данните в колоната.

### Числови

Прилага числови функции върху колони.

- Знак: връща +1 за строго положителни числа, -1 за строго отрицателни и 0 за нулеви стойности.

- Закръгляване: закръглява числата до определен брой дробни позиции.

- Закръгляване нагоре: закръглява числата до най-близкото по-голямо цяло число.

- Закръгляване надолу: закръглява числата до най-близкото по-малко цяло число.

- Абсолютна стойност: връща абсолютната стойност на числата.

- Натурален логаритъм: връща натуралния логаритъм на числата.

- Десетичен логаритъм: връща десетичния логаритъм на числата.

- Куб: връща куба на числата.

- Квадрат: връща квадрата на числата.

- Квадратен корен: връща квадратния корен на числата.

- Степен: връща стойността на експоненциалната функция за числата (ex).

- Е четно: връща +1, ако числото е четно, и 0, ако е нечетно. За дробни числа се връща 0.

- Е нечетно: връща +1, ако числото е нечетно, и 0, ако е четно. За дробни числа се връща 0.

### Замяна на Null

Заменя Null или липсващи данни в изброените колони със зададения текст.

### Дата и час

Извършва преобразуване на дати и часове върху данните в колоните, чиито индекси са изброени.

Стойностите за дати и часове зависят от настройките на локала.

- Низ с дата:

- Година: връща годината на датата.

- Начало на година: връща стойността дата за първия ден от годината.

- Край на година: връща стойността дата за последния ден на годината.

- Месец: връща номера на месеца на датата.

- Име на месец: връща името на месеца на датата.

- Начало на месец: връща стойността дата за първия ден на месеца.

- Край на месец: връща стойността дата за последния ден на месеца.

- Ден: връща деня от месеца.

- Ден от седмицата: връща деня от седмицата.

- Ден от годината: връща деня от годината.

- Тримесечие: връща номера на тримесечието на датата.

- Начало на тримесечие: връща стойността дата за първия ден на тримесечието.

- Край на тримесечие: връща стойността дата за последния ден на тримесечието.

- Час: връща часа на датата.

- Минута: връща минутата на датата.

- Секунда: връща секундата на датата.

- Точен час: връща точния час на датата.

### Търсене и замяна

Намира и заменя стойности в колоната с индекс Колона.

## Добавяне

Щракнете върху Добавяне, за да включите избраното преобразувание в набора от преобразувания. Преобразуванията се добавят в края на списъка.

Ако редът на преобразуванията е важен, планирайте последователността им предварително.

## Изтриване

Изтрива преобразуванието от списъка.

## Прилагане

Прилага преобразуванията върху предоставените данни и показва резултатите за преглеждане в областта за мостра. Данните не се зареждат в електронната таблица, докато не натиснете OK.

Форматирането на данните може да се задава чрез щракване с десния бутон върху заглавията на колоните в мострата. Тогава се избира съответната колона от диапазона за база от данни. Форматирайте клетките чрез контекстното меню.

Теми, свързани с показаната

Обновяване доставчика на данни