Съдържание

# Сценарии

Дефинира сценарий за избраната област от листа.

За достъп до тази команда...

#### От лентата с менюта:

Изберете Инструменти - Сценарии.

Работа със сценарии

## Име на сценарий

Определя името на сценария. Използвайте ясно и различимо име, за да можете лесно да разпознавате сценария. Името на сценарий може да бъде променяно и в навигатора чрез командата Свойства от контекстното меню.

## Коментар

Указва допълнителна информация за сценария. Тази информация ще се показва в Навигатора, когато щракнете върху иконата Сценарии и изберете желания сценарий. Тя също така може да бъде променяна в „Навигатора“ с помощта на командата Свойства от контекстното меню.

## Настройки

В тази област се дефинират някои от настройките, използвани при показване на сценарии.

### Видим кант

Откроява сценария в таблицата с кант. Цветът за канта се задава в полето вдясно от тази настройка. Рамката ще има заглавна лента с името на последния сценарий. Бутонът вдясно от канта ви предлага общ преглед на сценариите в тази област, ако са зададени няколко. Можете да изберете произволен сценарий от списъка без ограничения.

### Обратно копиране

Копира стойностите на клетките, които променяте, в активния сценарий. Ако не изберете тази настройка, сценарият няма да се измени, когато променяте стойностите на клетките. Това действие на настройката Обратно копиране зависи от защитата на листа и настройките Предотвратяване на промени.

### Копиране на целия лист

Копира целия лист в допълнителен лист за сценария.

### Предотвратяване на промените

Предотвратява промени в активния сценарий. Действието на настройката Обратно копиране зависи от защитата на листа и настройките Предотвратяване на промени.

- Можете да променяте свойствата на сценария само ако настройката Предотвратяване на промените не е избрана и листът не е защитен.

- Можете да редактирате стойности на клетки само ако настройката Предотвратяване на промени е избрана, ако настройката Обратно копиране не е избрана и ако клетките не са защитени.

- Можете да променяте стойности на клетки от сценария само ако настройката Предотвратяване на промени не е избрана, ако настройката Обратно копиране е избрана и ако клетките не са защитени.