Съдържание

# Преобразуване на документи на Microsoft Office

LibreOffice може автоматично да отваря документи на Microsoft Office 97/2000/XP. При това обаче някои функции за оформление и форматиращи атрибути в по-сложните документи на Microsoft Office се обработват по-различно в LibreOffice или не се поддържат. Затова преобразуваните файлове изискват известно ръчно преформатиране, чието количество е пропорционално на сложността на структурата и форматирането на оригиналния документ. LibreOffice не може да изпълнява скриптове на Visual Basic, но може да ги зарежда, за да ги анализирате.

Най-новите версии на LibreOffice могат да зареждат и записват форматите Open XML на Microsoft Office с разширения docx, xlsx и pptx. Същите версии могат да изпълняват и някои скриптове на Visual Basic за Excel, ако разрешите тази възможност в LibreOffice - Preferences Инструменти - Настройки - Зареждане/записване - Настройки за VBA.

По-долу са изброени общо функциите на Microsoft Office, които могат да предизвикат трудности при преобразуване. Последните не влияят на възможността да работите със съдържанието на вече преобразувания документ.

## Microsoft Word

1. Автофигури

2. Означения за корекции

3. OLE обекти

4. Определени контроли и формулярни полета на Microsoft Office

5. Индекси

6. Таблици, рамки и форматиране с много колони

7. Хипервръзки и показалци

8. Графики на Microsoft WordArt

9. Знаци и текст с анимация

## Microsoft PowerPoint

1. Автофигури

2. Разстояния на табулатори, редове и абзаци

3. Фонови графики от образеца

4. Групирани обекти

5. Някои мултимедийни ефекти

## Microsoft Excel

1. Автофигури

2. OLE обекти

3. Определени контроли и формулярни полета на Microsoft Office

4. Обобщени таблици

5. Нови видове диаграми

6. Условно форматиране

7. Някои функции и формули (вижте по-долу)

Един пример за разликите между Calc и Excel е работата с логически стойности. Въведете TRUE в клетките A1 и A2.

- В Calc формулата =A1+A2 дава резултат 2, както и формулата =SUM(A1;A2).

- В Excel формулата =A1+A2 дава резултат 2, но формулата =SUM(A1,A2) дава 0.

За подробно описание на преобразуването на документи към и от форматите на Microsoft Office вижте ръководството за мигриране (на английски език).

## Отваряне на документи на Microsoft Office, защитени с парола

LibreOffice може да отваря следните видове защитени с парола документи на Microsoft Office.

Формат на Microsoft Office | Поддържан метод за шифроване
--- | ---
Word 6.0, Word 95 | Слабо шифроване с XOR
Word 97, Word 2000, Word XP, Word 2003 | Шифроване, съвместимо с Office 97/2000
Word XP, Word 2003 | Слабо шифроване с XOR от по-старите версии на Word
Excel 2.1, Excel 3.0, Excel 4.0, Excel 5.0, Excel 95 | Слабо шифроване с XOR
Excel 97, Excel 2000, Excel XP, Excel 2003 | Шифроване, съвместимо с Office 97/2000
Excel XP, Excel 2003 | Слабо шифроване с XOR от по-старите версии на Excel

Могат да се отварят файлове на Microsoft Office, шифровани с AES128. Не се поддържат други методи на шифроване.

Теми, свързани с показаната

Използване на Microsoft Office и LibreOffice

Промяна на асоциациите за документи на Microsoft Office

Задаване на подразбиран файлов формат