Съдържание

# Търсене и замяна

Търси или заменя текстове или формати в текущия документ.

За достъп до тази команда...

#### От лентата с менюта:

Изберете Редактиране - Търсене и замяна.

#### От лентите с инструменти:

Търсене и замяна

#### От клавиатурата:

Command Ctrl + H

## Търсене

Въведете текста, който желаете да намерите, или изберете предишен търсен текст от списъка.

Настройките за търсене са изброени под полето Търсене и в областта Други настройки на диалоговия прозорец.

### Зачитане на регистъра

Търси се точният знак, въведен в полето Търсене, без да се разглеждат съвпадения с алтернативен регистър.

Изключете тази настройка, за да се търсят съвпадения с всякакъв възможен регистър. Например ако въведете „а“ в полето Търсене, ще се отчете съвпадение и с „а“, и с „А“.

Имайте предвид, че някои знаци може да имат по няколко съответствия, когато е изключено Зачитане на регистъра. Например „s“ съвпада с „s“, „S“ и „ß“ (есцет, използвано в немския език).

### Зачитане на формàта

Включва в търсенето знаците за форматиране на числа.

### Цели клетки Само цели думи

Търсят се само цели думи или клетки, идентични на търсения текст.

### Всички листове

Претърсват се всички листове на текущия файл с електронна таблица.

## Замяна

Въведете заместващия текст или изберете заместващ текст или стил от списъка.

Настройките за замяна са изброени под полето Търсене и в областта Други настройки на диалоговия прозорец.

## Търсене на всички

Намират се и се избират всички срещания на търсения текст или формат в документа (само в документи на Writer и Calc).

## Предишно срещане

Намира и избира предишното срещане на търсения текст или формат в документа.

## Следващо срещане

Намира и избира следващото срещане на търсения текст или формат в документа.

## Замяна

Заменя избраното копие на намерения текст или формат, след което търси следващо срещане.

## Замяна на всички

Замества всички срещания на текста или формата, който искате да заменяте.

## Други настройки

Показва повече или по-малко настройки на търсенето. Натиснете повторно този бутон, за да скриете разширените настройки.

### Само в текущата селекция

Претърсва само избрания текст или клетки.

### Замяна назад

Търсенето започва в текущата позиция на курсора и продължава назад към началото на файла.

### Коментари

В Writer можете да включите в търсенето си текстовете на коментарите.

### Заместители

Позволява ви да търсите по-сложни изрази с помощта на метазнаци.

Използване на заместващи знаци

### Регулярни изрази

Позволява усъвършенствано претърсване на текст чрез регулярни изрази.

Списък на регулярните изрази

### Стилове на абзаци / Включително стиловете

Търси се текст, форматиран със зададен от вас стил. Отметнете това поле, после изберете стил от списъка Търсене. За да посочите заместващ стил, изберете стил от списъка Замяна.

### Стилове на клетки

Търси се текст, форматиран с указания от вас стил. Отметнете това поле, после изберете стил от списъка Търсене. За да укажете заместващ стил, изберете го от списъка Замяна.

## Търсене по подобие

Служи за търсене на текстове, подобни на указания в полето Търсене. Отметнете това поле, после щракнете върху бутона Подобие по, за да зададете настройките за подобие.

### Зачитане ширината на знаците (само ако са разрешени азиатските езици)

Разграничава формите с половин ширина и пълна ширина на знаците.

### Подобно звучене (японски) (само ако са разрешени азиатските езици)

Позволява ви да зададете настройките за търсене на подобни означения в японски текст. Отметнете това поле, после щракнете върху бутона Звуци, за да уточните настройките за търсене.

Търсене при японски

### Зачитане на диакритиките

Търси точно съвпадение, не включва в търсенето знаците от Уникод за комбиниране. Например при търсене на كتب няма да се отчете съвпадение за كَتَبَ , كُتُب , كتِب и т.н.

### Зачитане на кашида

Търси точно съвпадение, не включва в търсенето арабския знак татуил U+0640 (наричан още кашида). Например при търсене на كتاب няма да се отчете съвпадение за كـتاب , كتــــاب и т.н.

## Атрибути

Изберете текстовите атрибути, които искате да търсите. Например, ако изберете атрибута Контур, ще бъдат намерени всички знаци, ръчно форматирани с ефект „Контур“. Ако искате да намерите и знаците с ефект „Контур“ като част от стил, преди търсенето отметнете Включително стиловете в областта Други настройки.

Търсене на атрибути

## Формат

Указва търсене на определени свойства на формата на текста, например вид и ефекти на шрифта и настройки за изливане на текст.

След като изберете формат и атрибути, които искате да търсите, полето за отметка Абзацни стилове в областта Други настройки се променя на Включително стиловете. Отметнете го, ако искате търсенето да включва форматиране и атрибути, зададени чрез стилове.

## Без формат

Щракнете в полето Търсене или Замяна, после щракнете върху този бутон, за да премахнете критериите за търсене, базирани на формати.

Критериите за търсене и замяна, избрани за „Формат“ и „Атрибути“, се показват под полетата Търсене и Замяна.

## Посока

Определя реда на претърсване на клетките.

### Редове

Търсенето се извършва от ляво надясно по редовете.

### Колони

Търсенето се извършва от горе надолу по колоните.

## Търсене в

### Формули

Зададените от вас знаци се търсят във формули и фиксирани (не изчислявани) стойности. Например, можете да търсите формули, съдържащи „SUM“.

### Стойности

Зададените от вас знаци се търсят в стойности и резултати от формули.

### Коментари

Зададените от вас знаци се търсят в коментарите, прикрепени към клетките.

### Затваряне

Затваря диалоговия прозорец и запазва всички промени.

След като затворите диалоговия прозорец Търсене и замяна, можете да продължите да търсите с последните въведени критерии, като натиснете Shift+Command Ctrl+F.

Теми, свързани с показаната

Използване на заместващи знаци във формули

Използване на регулярни изрази при търсене на текст

Списък на регулярните изрази

Търсене и замяна в Writer