Съдържание

# Декоративен текст с Fontwork

С Fontwork можете да създавате графични обекти от тип декоративен текст.

## За да създадете обект на Fontwork

1. Ако не виждате лентата Рисунка или Fontwork, изберете Изглед - Ленти с инструменти, за да я активирате.

2. В лентата Рисунка или Fontwork щракнете върху иконата Галерия на Fontwork.

   Галерия на Fontwork

3. В диалоговия прозорец Галерия на Fontwork изберете стил на Fontwork и натиснете OK.

   Обектът на Fontwork ще бъде вмъкнат в документа. Тези обекти са потребителски фигури. Чрез лентата Настройки на триизмерен обект можете да превключвате по всяко време изгледа им между двуизмерен и триизмерен.

4. Щракнете двукратно върху обекта, за да включите режима на редактиране на текст.

5. Заменете временния текст на Fontwork с ваш собствен текст.

6. Натиснете Esc, за да приключите режима на редактиране на текст.

## За да редактирате обект на Fontwork

1. Щракнете върху обекта на Fontwork. Ако той е вмъкнат във фона, задръжте клавиша Command Ctrl, докато щраквате.

   Ще се покаже лентата с инструменти Fontwork. Ако не виждате лентата Fontwork, изберете Изглед - Ленти с инструменти - Fontwork.

2. Щракнете върху икона в лентата Fontwork.

   Налице са следните икони:

- Галерия на Fontwork – добавя нов обект на Fontwork.

- Форма на Fontwork – редактира формата.

- Еднакво високи букви на Fontwork – променя височината на знаците.

- Подравняване на Fontwork – подравнява текста.

- Знакова разредка на Fontwork – променя разредката и кърнинга на знаците.

## За да редактирате още атрибути на Fontwork

1. Щракнете върху обекта на Fontwork. Ако той е вмъкнат във фона, задръжте клавиша Command Ctrl, докато щраквате.

2. Изберете свойствата от лентата с инструменти Свойства на графичен обект. Можете да променяте дебелината и цвета на линията, цвета и вида на запълването и други.

Теми, свързани с показаната

Лента Fontwork

Текст покрай крива