Съдържание

# Оператор Call

Предава управлението на програмата към функция или процедура в динамично зареждана библиотека (DLL). Ключовата дума, типът и броят на параметрите зависят от извикваната подпрограма.

### Синтаксис:

    [Call] име [(] [параметър :=] стойност, ... [)]

### Параметри:

име: име на процедурата, функцията или DLL библиотеката, към която е обръщението

параметър: ключова дума – име на параметър, който да бъде предаден към подпрограмата, последван от стойността му. Името трябва да отговаря на декларацията на подпрограмата. Ключовите думи не са задължителни и могат да се използват в произволен ред.

стойност: стойност на позиционен параметър. Типът зависи от извикваната подпрограма.

Когато смесвате позиционни параметри и параметри с ключови думи, уверете се, че позиционните следват реда на деклариране в подпрограмата.

Когато функцията е използвана като израз, е необходимо параметрите да се оградят в скоби. Използването на оператор Declare е задължително преди обръщение към DLL библиотека.

### Пример:

    Sub ExampleCall
        Dim value As String
        value = "LibreOffice"
        Call aRoutine value
        aRoutine text := value
    End Sub

    Sub aRoutine (text as String)
        Msgbox text
    End Sub

Теми, свързани с показаната

Функция CallByName