Съдържание

# Филтриране на обобщени таблици

Можете да използвате филтри, за да премахнете излишните данни от обобщена таблица.

Натиснете бутона Филтър в листа, за да извикате диалога за условията за филтриране. Може също да отворите контекстното меню на обобщената таблица и да изберете командата Филтър. Появява се диалогът Филтър. В него можете да филтрирате обобщената таблица.

Освен това можете да щракнете върху стрелката на някой бутон в обобщената таблица, за да видите изскачащ прозорец с настройки за видимостта на съответното поле.

- Изскачащият прозорец съдържа списък на елементите, свързани с полето. Вляво от името на всеки елемент има квадратче за отметка. Ако полето има алтернативно екранно име, различно от оригиналното, в списъка се показва то.

- Поставете или премахнете отметката, за да покажете или скриете съответния елемент на полето в обобщената таблица.

- Поставете или премахнете отметката пред Всички, за да покажете или скриете всички елементи на полето.

- Изберете елемент на полето в изскачащия прозорец и щракнете върху бутона Показване само на текущия елемент, за да покажете само избрания елемент. Всички останали елементи ще бъдат скрити в обобщената таблица.

- Изберете елемент на полето в изскачащия прозорец и щракнете върху бутона Скриване само на текущия елемент, за да скриете само избрания елемент. Всички останали елементи ще бъдат видими в обобщената таблица.

- Командите ви позволяват да сортирате елементите на полето във възходящ или низходящ ред или според списък за сортиране по избор.

- За да редактирате потребителските списъци за сортиране, отворете LibreOffice - Свойства Инструменти - Настройки - LibreOffice Calc - Списъци за сортиране.

- Стрелката за отваряне на изскачащия прозорец обикновено е черна. Когато полето съдържа един или повече скрити елементи, стрелката е синя и в долния й ляв ъгъл има малко квадратче.

- Можете да отворите изскачащия прозорец и като поставите курсора за клетки върху бутона и натиснете Command Ctrl+D.

Теми, свързани с показаната

Обобщена таблица

Създаване на обобщени таблици

Редактиране на обобщени таблици

Форматиране на обобщени таблици

Обновяване на обобщени таблици

Групиране на обобщени таблици

Избор на диапазони за извеждане на обобщена таблица

Изтриване на обобщени таблици

Обобщена диаграма