Съдържание

# Използване на умни етикетчета

Умните етикетчета предлагат допълнителна информация и функционалност за дадени думи в документ на Writer. Наличните функции са различни при различните разширения за умни етикетчета.

## Инсталиране на умни етикетчета

Умните етикетчета се разпространяват като разширения за LibreOffice Writer.

За да инсталирате умни етикетчета, направете едно от следните неща:

- Запишете файла с разширение *.oxt върху твърдия диск, после щракнете двукратно върху него във файловия мениджър. Вместо това можете също да изберете Инструменти - Разширения в LibreOffice, за да отворите диалога „Разширения“, после да натиснете Добавяне и да посочите файла.

- Щракнете върху връзка към файл с умни етикетчета (*.oxt), за да отворите връзката с подразбираното приложение. Това изисква правилно конфигуриран уеббраузър.

## Меню на умните етикетчета

Всеки текст в документ на Writer може да бъде маркиран с умно етикетче – по подразбиране това се отбелязва с виолетово подчертаване. Можете да промените цвета в LibreOffice - Preferences Инструменти - Настройки - LibreOffice - Цветове на приложенията.

Когато посочите умно етикетче, се показва съвет, който ви подканва да щракнете с Command Ctrl, за да отворите менюто „Умни етикетчета“. Ако не използвате мишка, поставете курсора в маркирания текст и отворете контекстното меню с Shift+F10.

В менюто ще видите достъпните действия, дефинирани за това умно етикетче. Изберете възможност от това меню. Командата Настройки на умните етикетчета отваря страницата Умни етикетчета на Инструменти - Настройки на автокорекция.

## За да разрешите или забраните умните етикетчета

Когато сте инсталирали поне едно разширение за умни етикетчета, ще виждате страницата Умни етикетчета в Инструменти - Автокорекция - Настройки на автокорекция. Използвайте този диалогов прозорец, за да включвате или изключвате умните етикетчета и да управлявате инсталираните етикетчета.

Текстът, който е разпознат като умно етикетче, не се проверява от автоматичната проверка на правописа.