Съдържание

# SEQUENCE

Генерира списък от последователни числа в масив.

### Синтаксис

=SEQUENCE(Редове; Колони [; Начало [;Стъпка ]])

Редове: положително цяло число. Броят редове, които да бъдат върнати.

Колони: положително цяло число. Броят колони, които да бъдат върнати.

Начало: незадължителен. Началната стойност на поредицата. Ако е пропуснат, се подразбира 1.

Стъпка: незадължителен. Стъпката, с която се увеличава всяка последователна стойност в масива. Ако е пропуснат, се подразбира 1.

Ако Редове или Колони е по-голям от 1, функцията SEQUENCE трябва да бъде въведена като формула за масив.

Ако Редове или Колони са обръщения към съдържанието на други клетки, размерите на масива не се променят, когато се промени соченото от обръщенията съдържание. Формулата за масив трябва да бъде изтрита и въведена наново.

Масивът се запълва от първия ред надясно до стойността на Колони, после надолу до броя редове.

### Примери

{=SEQUENCE(3; 3; 10; 11)} връща следния масив с размери 3 на 3 със стойност 10 в горния ляв ъгъл и запълнен надясно и след това надолу със стъпка 11.

10 | 21 | 32
43 | 54 | 65
76 | 87 | 98

#### Техническа информация

Тази функция е налична от LibreOffice 24.8.

Тази функция НЕ Е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.SEQUENCE

Теми, свързани с показаната

Уикистраница за SEQUENCE