Съдържание

# Функция

Отваря Помощника за функции, с чиято помощ можете да създавате формули интерактивно.

Преди да стартирате помощника, изберете клетка или диапазон от клетки в текущия лист, за да определите позицията, на която ще бъде вмъкната формулата.

За достъп до тази команда...

#### От лентата с менюта:

Изберете Вмъкване - Функция.

#### От интерфейса с раздели:

В менюто Вмъкване на раздела Вмъкване изберете Функция.

#### От лентите с инструменти:

Помощник за функции

#### От клавиатурата:

Command Ctrl + F2

Можете да изтеглите пълната спецификация ODFF (OpenDocument Format Formula, формули за формата OpenDocument) от уебсайта на OASIS.

Помощникът за функция има два раздела: Функции служи за създаване на формула, а Структура – за проверка на строежа на формулата.

## Раздел Функции

### Търсене

Търси по част от името на функция.

### Категория

Изброява всички категории, в които са разпределени функциите. Изберете категория, за да видите съответните функции в списъчното поле по-долу. Изберете „Всички“, за да видите всички функции в азбучен ред независимо от категориите. „Най-скоро използвани“ съдържа последните използвани от вас функции.

Можете да прегледате пълния списък на категориите и функциите.

### Функция

Показва функциите от избраната категория. Щракнете двукратно, за да изберете функция. Единичното щракване показва кратко описание на функцията.

### Масив

Указва, че избраната функция ще бъде вмъкната в избрания диапазон от клетки като формула за масиви. Формулите на масиви действат върху групи от клетки. Всяка клетка в масива съдържа формулата не като копие, а като обща формула, споделяна между всички клетки от матрицата.

Настройката Масив е същата като командата Command Ctrl+Shift+Enter, с която се въвеждат и потвърждават формули в листа. Формулата се вмъква като матрична формула, отбелязана с фигурни скоби: { }.

Максималният размер на област – масив е 128 на 128 клетки.

### Полета за въвеждане на аргументи

Когато щракнете двукратно върху функция, в дясната част на диалоговия прозорец се появяват полетата за въвеждане на аргументи. За да изберете като аргумент обръщение към клетка, щракнете директно в клетката или плъзнете курсора през желаната област в листа, задържайки бутона на мишката. Освен това можете да въвеждате числови и други стойности или обръщения направо в съответното поле на диалоговия прозорец. При въвеждане на дати се уверете, че използвате правилния формат. Натиснете OK, за да вмъкнете резултата в електронната таблица.

### Свиване / Разгръщане

Щракнете върху иконата Свиване, за да смалите диалоговия прозорец до размера на входното поле. Така е по-лесно да маркирате нужното обръщение в листа. При това иконата автоматично се превръща в икона Разгръщане. Щракнете върху нея, за да върнете първоначалния размер на диалоговия прозорец.

Диалоговият прозорец се минимизира автоматично, когато щракнете в листа с мишката. След като отпуснете бутона на мишката, диалоговият прозорец се възстановява и областта на обръщението, дефинирана с мишката, се откроява в документа със синя рамка.

Свиване

Разгръщане

### Резултат от функция

Веднага след като въведете аргументите, се изчислява резултатът на функцията. Полето за резултат ви уведомява дали изчислението може да бъде извършено с дадените аргументи. Ако резултатът е грешка, се показва съответният код за грешка.

Имената на задължителните аргументи са отбелязани с получер шрифт.

### f(x) (зависи от избраната функция)

Позволява достъп до подчинено ниво от помощника за функции. Така може в една функция да се вложи друга на мястото на стойност или обръщение.

### Аргумент/Параметър/Обръщение към клетка (зависи от избраната функция)

Броят на видимите текстови полета зависи от функцията. Въведете аргументите направо в полетата за аргументи или чрез щракване върху клетки в таблицата.

### Резултат

Показва резултата от изчислението или съобщение за грешка.

### Формула

Показва създадената формула. Въведете данните директно или създайте формулата чрез помощника.

### Назад

Премества фокуса назад през компонентите на формулата, маркирайки ги.

За да изберете конкретна функция от сложна формула, съдъраща няколко функции, щракнете двукратно върху функцията в прозореца с формулата.

### Напред

Премества фокуса напред през компонентите на формулата в прозореца ѝ. Този бутон може да се използва и за задаване на функции за формулата. Ако изберете функция и натиснете Напред, избраното се показва в прозореца с формулата.

Щракнете двукратно върху функция в прозореца за избор, за да я прехвърлите в прозореца с формулата.

### OK

Приключва помощника за функции и прехвърля формулата в избраните клетки.

### Отказ

Затваря диалоговия прозорец, без да бъде създадена формула.

## Раздел Структура

На тази страница можете да видите структурата на формулата.

Ако стартирате помощника за функции докато курсорът е върху клетка, която вече съдържа функция, ще се отвори разделът Структура, който показва строежа на текущата формула.

### Съдържание

Показва йерархично представяне на текущата функция. Можете да скривате или показвате аргументите с щракване върху знака плюс или минус отляво.

Сините точки означават въведени аргументи. Червените точки означават неправилни типове данни. Например, ако за аргумент на функцията SUM е въведен текст, той ще бъде показан с червено, тъй като SUM позволява само числови аргументи.