Съдържание

# Помощ

Менюто Помощ ви позволява да стартирате и управлявате справочната система на LibreOffice.

## Помощ за LibreOffice

Отваря главната страница на помощта на LibreOffice за текущото приложение. Можете да разглеждате страниците на помощта и да търсите термини от указателя или произволен текст.

Помощ за LibreOffice

### Какво е това?

Разрешава разширените подсказки за обектите под курсора на мишката до следващото щракване.

Какво е това?

## Ръководства за потребители

Отваря в уеббраузъра страницата за документация, където потребителите могат да изтеглят, четат или купуват ръководства за LibreOffice, писани от общността.

## Съвет на деня

Показва диалогов прозорец със съвет за употребата на пакета. Съвет на деня съдържа подбрани съвети, които ви помагат да използвате по-пълноценно ресурсите на LibreOffice.

## Търсене на команда

Позволява ви да търсите по име и задействате всяка от наличните команди от менютата на приложенията.

## Получаване на помощ онлайн

Отваря в уеббраузъра страницата за техническа помощ от общността. В нея можете да задавате въпроси относно работата с LibreOffice. За професионална поддръжка, уредена с договор, вижте страницата за професионална поддръжка на LibreOffice.

## Изпращане на отзив

Отваря в уеббраузъра формуляр за отзив, чрез който потребителите могат да съобщават за дефекти в софтуера.

## Рестартиране в безопасен режим

В безопасния режим LibreOffice стартира временно с нов потребителски профил и изключва хардуерното ускорение. Това е полезно при поправяне на неработоспособно копие на LibreOffice.

## Включване в разработката

Отваря в уеббраузъра страницата Get Involved. В нея са описани областите, в които можете да си сътрудничите с общността на LibreOffice.

## Дарение за LibreOffice

LibreOffice е свободен софтуер и се предоставя безплатно.

Дарението ви, което е изцяло по ваш избор, подкрепя нашата световна общност.

Ако харесвате софтуера, моля, обмислете възможността да направите дарение.

## Лицензионна информация

Показва диалоговия прозорец Лицензионна и правна информация.

## LibreOffice – благодарности

Показва документа CREDITS.odt с имената на сътрудниците, които са допринесли с програмен код за OpenOffice.org (и чиито приноси са включени в LibreOffice) или LibreOffice от 2010-09-28 нататък.

## Проверка за обновяване

Осигурете на LibreOffice връзка с Интернет. Ако е необходимо прокси, проверете настройките на LibreOffice за прокси в LibreOffice - Preferences Инструменти - Настройки - Интернет. После изберете Проверка за обновяване, за да проверите за наличие на по-нова версия на офис пакета.

## Относно LibreOffice

Показва обща информация за програмата, например номер на версия и авторски права.

Теми, свързани с показаната

Номерация на версиите

Включване и изключване на разширените подсказки

Прозорецът Помощ за LibreOffice

Подсказки и разширени подсказки

Азбучен указател - търсене на ключови думи в помощта

Търсене - претърсване целия текст на помощта

Управление на показалците

Съдържание - основните теми на помощта