Съдържание

# Функция InputBox

Показва подкана в диалогов прозорец, в който потребителят може да въвежда текст. Въведеното се присвоява на променлива.

Операторът InputBox е удобен начин за въвеждане на текст чрез диалогов прозорец. Потвърдете въвеждането с бутона „OK“ или клавиша Return. Въведеният текст се връща като резултат на функцията. Ако затворите диалоговия прозорец с „Отказ“, InputBox връща низ с нулева дължина ("").

### Синтаксис:

    InputBox (Prompt As String[, Title As String[, Default As String[, xpostwips As Integer, ypostwips As Integer]]]) As String

### Параметри:

prompt: низов израз, показван като съобщение в диалоговия прозорец.

title: низов израз, показван в заглавната лента на диалоговия прозорец.

default: низов израз, показван в текстовото поле като подразбирана стойност, ако не е въведено друго.

xpostwips: целочислен израз, който задава хоризонталната позиция на диалоговия прозорец. Позицията представлява абсолютна координата и не е относителна спрямо прозореца на LibreOffice.

ypostwips: целочислен израз, който задава вертикалната позиция на диалоговия прозорец. Позицията представлява абсолютна координата и не е относителна спрямо прозореца на LibreOffice.

Ако xpostwips и ypostwips са пропуснати, диалоговият прозорец се центрира върху екрана. Позицията се задава в туипове.

### Тип на резултата:

String

### Пример:

    Sub ExampleInputBox
    Dim sText As String
        sText = InputBox("Моля, въведете фраза:", "Драги потребителю")
        MsgBox(sText, 64, "Потвърждение на фразата")
    End Sub