Съдържание

# Условие - Всички клетки

Прилага условното форматиране върху съвкупността от клетки, зададена чрез избрания диапазон. Форматирането се прилага в зависимост от съдържанието на целия диапазон.

## Цветна скала

Прилага върху диапазон цветна скала, което се състои в показване на двуцветен или трицветен градиент в диапазона според стойността на всяка клетка.

За достъп до тази команда...

#### От лентата с менюта:

Изберете Форматиране - Условно - Цветна скала.

#### От интерфейса с раздели:

Изберете Начало - Условно - Цветна скала.

#### От лентите с инструменти:

Цветна скала

### Условия

Изчисляването на цветната скала зависи от 2 или 3 условия, дефинирани както следва:

- Минимум (Максимум): изчислението е базирано на минималните (максималните) стойности в диапазона.

- Стойност: фиксирана стойност. Въведете стойността в текстовото поле.

- Процентил: процентил е всяка от 99-те стойности, които подразделят сортираните данни на 100 равни части, така че всяка част да представя 1/100 от извадката. Процентилите съответстват на стойности от най-малката към най-голямата в съвкупност от данни. Процентилът P = 25 е първият квартил. P = 50 е медианата на данните. Въведете стойността на процентила в текстовото поле. Валидните стойности са от 0 до 100.

- Процент: фиксирана стойност, представяща дяла от минималната (максималната) дължина, определена от минималните и максималните стойности в диапазона. Минимум от 10% означава избиране на стойностите под 10% от интервала [Минимум, Максимум]. Максимум от 80% означава избиране на стойностите над 80% от интервала [Минимум, Максимум]. Валидните стойности са от 0 (нула) до 100. Не въвеждайте знак за процент (%).

- Формула: формула, започваща със знак за равенство (=), с резултат числова стойност. Стойностите могат да бъдат числа, дати или часове. Въведете формулата в текстовото поле.

## Лента за данни

Настройката „Лента за данни“ запълва клетката с плътен или преливащ цвят до степен, съответстваща на числовата стойност в клетката.

За достъп до тази команда...

#### От лентата с менюта:

Изберете Форматиране - Условно - Лента за данни.

#### От интерфейса с раздели:

Изберете Начало - Условно - Лента за данни.

#### От лентите с инструменти:

Лента за данни

### Условия

Изчисляването на запълнената от лентата площ се базира на следните условия:

- Автоматично: изчислението се базира на минималната и максималната стойност в диапазона.

- Минимум (Максимум): изчислението е базирано на минималните (максималните) стойности в диапазона.

- Стойност: фиксирана стойност. Въведете стойността в текстовото поле.

- Процентил: процентил е всяка от 99-те стойности, които подразделят сортираните данни на 100 равни части, така че всяка част да представя 1/100 от извадката. Процентилите съответстват на стойности от най-малката към най-голямата в съвкупност от данни. Процентилът P = 25 е първият квартил. P = 50 е медианата на данните. Въведете стойността на процентила в текстовото поле. Валидните стойности са от 0 до 100.

- Процент: фиксирана стойност, представяща дяла от минималната (максималната) дължина, определена от минималните и максималните стойности в диапазона. Минимум от 10% означава избиране на стойностите под 10% от интервала [Минимум, Максимум]. Максимум от 80% означава избиране на стойностите над 80% от интервала [Минимум, Максимум]. Валидните стойности са от 0 (нула) до 100. Не въвеждайте знак за процент (%).

- Формула: формула, започваща със знак за равенство (=), с резултат числова стойност. Стойностите могат да бъдат числа, дати или часове. Въведете формулата в текстовото поле.

### Още настройки

Отваря се диалогът „Лента за данни“, в който можете да настроите по-подробно изобразяването на лентите.

#### Входни стойности

Същите като горните условия.

#### Цветове на лентите

Изберете цветове за положителните и отрицателните стойности.

#### Запълване

- Градиент: задава цветна скала между цвета на положителните (отрицателните) стойности и бяло.

- Цвят: цветът на положителните (отрицателните) стойности се използва за цялата лента, без избледняващ градиент.

#### Ос

Задайте позицията на вертикалната ос на лентата за данни. Стойностите са

- Автоматично: вертикалната ос се разполага по средата между минималната и максималната стойност.

- В средата: вертикалната ос се разполага в средата на колоната.

- Няма: не се показва вертикална ос.

#### Дължина на лентите

Задава минималната (максималната) дължина на лентите за данни в проценти от ширината на колоната.

#### Показване само на лента

В клетките не се показват стойности, а само лентите за данни.

## Набор от икони

В клетката се добавя икона според отношението на стойността ѝ към дадени прагове. Налични са няколко набора от икони.

За достъп до тази команда...

#### От лентата с менюта:

Изберете Форматиране - Условно - Комплект икони.

#### От интерфейса с раздели:

Изберете Начало - Условно - Комплект икони.

#### От лентите с инструменти:

Комплект икони

### Налични набори от икони

- 3, 4 или 5 стрелки

- 3, 4 или 5 сиви стрелки

- 3 флага

- 3 светофара 1 и 2 (два различни дизайна)

- 3 емотикони 1 и 2

- 3 символа

- 4 кръга от червено до черно

- 4 или 5 оценки

- 5 четвъртини

- 5 клетки

### Условия за праговете

Условията за задаване на праг за всяка икона могат да бъдат зададени както следва.

- Стойност: фиксирана стойност. Въведете стойността в текстовото поле.

- Процентил: процентил е всяка от 99-те стойности, които подразделят сортираните данни на 100 равни части, така че всяка част да представя 1/100 от извадката. Процентилите съответстват на стойности от най-малката към най-голямата в съвкупност от данни. Процентилът P = 25 е първият квартил. P = 50 е медианата на данните. Въведете стойността на процентила в текстовото поле. Валидните стойности са от 0 до 100.

- Процент: фиксирана стойност, представяща дяла от минималната (максималната) дължина, определена от минималните и максималните стойности в диапазона. Минимум от 10% означава избиране на стойностите под 10% от интервала [Минимум, Максимум]. Максимум от 80% означава избиране на стойностите над 80% от интервала [Минимум, Максимум]. Валидните стойности са от 0 (нула) до 100. Не въвеждайте знак за процент (%).

- Формула: формула, започваща със знак за равенство (=), с резултат числова стойност. Стойностите могат да бъдат числа, дати или часове. Въведете формулата в текстовото поле.

Теми, свързани с показаната

Условно форматиране

Страница How to use Icon Set Conditional Formatting в уикито на TDF.

Страница How to apply a Color Scale Conditional Formatting в уикито на TDF.