Съдържание

# Таблица с данни за диаграма

Вмъква таблица с данни на диаграма и позволява конфигуриране на облика ѝ.

Таблиците с данни на диаграми позволяват визуализиране на данните, представени от диаграмата. Таблицата с данни се разполага в долния край на диаграмата.

За достъп до тази команда...

Щракнете двукратно върху обекта – диаграма, за да активирате режима на редактиране, и изберете Вмъкване - Таблица с данни.

Ако диаграмата вече има таблица с данни, щракнете двукратно върху диаграмата, за да активирате режима на редактиране, и направете някое от следните неща:

- Щракнете с десния бутон върху таблицата с данни и изберете Форматиране - Селекция.

- Щракнете двукратно върху таблицата с данни.

За да премахнете таблицата с данни:

1. Щракнете двукратно върху диаграмата, за да включите режима на редактиране.

2. Изберете Вмъкване - Таблица с данни.

3. Махнете отметката от настройката Показване на таблицата с данни.

## Показване на таблицата с данни

Отметнете тази настройка, за да се покаже таблицата с данни в диаграмата. Изчистете отметката, ако искате да премахнете таблицата с данни от диаграмата.

## Свойства на таблица с данни

Свойства на формата на таблицата с данни:

### Показване на хоризонтален кант

Показва или скрива вътрешните кантове на редове.

### Показване на вертикален кант

Показва или скрива вътрешните кантове на колони.

### Показване на очертание

Показва или скрива кантове около таблицата.

### Показване на ключовете

Показва или скрива ключа, свързан с всяка серия от данни, същият, който е използван в легендата на диаграмата.