Съдържание

# Редактиране на графични обекти

Ако лентата с инструменти Рисунка не е отворена, изберете Изглед - Ленти с инструменти - Рисунка, за да я отворите.

След това можете да редактирате и променяте графични обекти. Създадените по този начин графични обекти са векторни графики, които можете да мащабирате свободно без загуба на качество.

За да създадете правоъгълник, щракнете върху иконата за правоъгълник и поставете курсора на мястото в документа, където желаете да бъде единият ъгъл на правоъгълника. Натиснете бутона на мишката и го задръжте, докато плъзгате към отсрещния ъгъл на правоъгълника. Когато отпуснете бутона на мишката, правоъгълникът ще бъде вмъкнат в документа. В този момент той е избран и можете да редактирате свойствата му чрез контекстното меню.

- За да нарисувате няколко обекта от един и същ тип, щракнете двукратно върху иконата.За да нарисувате няколко обекта от един и същ тип, щракнете двукратно върху иконата.Нарисувайте няколко обекта от един и същ тип. След това щракнете в документа, без да местите мишката, за да спрете да рисувате обекти.

- Ако желаете да разширявате обектите откъм центъра им, вместо да плъзгате от единия ъгъл към другия, задръжте клавиша Option Alt по време на плъзгането. При някои диспечери на прозорци може да се наложи да задържите и клавиша Meta.

- Задържането на клавиша Shift при плъзгането ограничава създавания обект. Например, вместо правоъгълник, създавате квадрат, а вместо елипса – кръг. Когато плъзгате манипулатор на съществуващ обект със задържан Shift, пропорциите на обекта се запазват.

- За да мащабирате обекти, първо ги изберете, като щракнете върху тях с инструмента за избор. След това около селекцията ще видите осем манипулатора. Когато плъзнете някой от ъгловите манипулатори, срещуположният ъгъл остава фиксиран, а останалите три се движат. Когато плъзнете някой от страничните манипулатори, срещуположната страна остава неподвижна.

- За да мащабирате графичен обект с клавиатурата, изберете го и натиснете неколкократно Command Ctrl+Tab, за да осветите един от манипулаторите. После натиснете клавиш със стрелка. За да мащабирате с по-малка стъпка, задръжте Option Alt, докато натискате клавиша със стрелка. Натиснете Esc, за да напуснете режима на редактиране.

- За да преместите графични обекти, първо ги изберете. За да изберете няколко обекта, натиснете клавиша Shift, докато щраквате. За да изберете текстов обект, щракнете точно върху ръба му. Задръжте натиснат бутона на мишката и плъзнете обектите до новото място.

- За да преместите графичен обект с клавиатурата, изберете го и натиснете клавиш със стрелка. За да местите с по-малка стъпка, задръжте Option Alt, докато натискате клавиш със стрелка.

- За да въведете текст като част от графичен обект, изберете обекта и започнете да набирате текста. Щракнете извън обекта, за да приключите с въвеждането на текста. Щракнете двукратно върху текст в обект, за да го редактирате.

За да се върнете в обикновения текстов режим след създаване и редактиране на графични обекти, щракнете в област от документа, която не съдържа обекти. Ако видите курсор за рисуване, първо напуснете този режим, като щракнете върху иконата Избор.

Теми, свързани с показаната

Информация за отделните икони

Вмъкване на графики

Вмъкване на графика от файл

Вмъкване на обекти от галерията

Вмъкване на сканирано изображение

Вмъкване на графики от LibreOffice Draw или Impress

Вмъкване на диаграма от Calc в текстов документ