Съдържание

# Поставяне на съдържание в специални формати

Съдържание, запазено в клипборда, може да се постави в документа в различен формат. В LibreOffice изборът става чрез диалогов прозорец или икона с падащ списък.

Наличните възможности зависят от съдържанието на клипборда.

В текстови документи на Writer можете да натиснете Command+Option Ctrl+Alt+Shift+V, за да вмъкнете съдържанието на клипборда като неформатиран текст.

Ако текст, изрязан или копиран от Writer, е ограден с интервали, той ще бъде смятан за последователност от думи. При поставяне Writer ще го огради интелигентно с интервали, за да го запази като съвкупност от думи: отделен с интервали от околните знаци, но без интервалите да се дублират. Ако текстът бъде поставен като „Неформатиран текст“, това съображение се пропуска и той се поставя както е, без да се добавят интервали.

## Поставяне съдържанието на клипборда чрез меню на икона

1. Щракнете върху стрелката до иконата Поставяне в лентата Стандартни, за да отворите менюто.

2. Изберете някоя от възможностите.

Ако не харесате резултата, щракнете върху иконата Отмяна и поставете наново с друга настройка.

## Поставяне съдържанието на клипборда чрез диалогов прозорец

1. Изберете Редактиране - Специално поставяне.

2. Изберете някоя от възможностите и натиснете OK.

Ако работите с електронна таблица и съдържанието на клипборда представлява клетки от електронна таблица, ще се покаже друг диалогов прозорец, Специално поставяне. Чрез него можете да копирате клетки с основни или разширени настройки.

- Транспониране: разменя редовете и колоните в поставяната област от клетки.

- Свързване: поставя областта от клетки като връзка. Ако файлът – източник се промени, ще се променят и поставените клетки.

- Останалите настройки са обяснени в помощта, когато извикате диалоговия прозорец Специално поставяне от LibreOffice Calc.

Теми, свързани с показаната

Специално поставяне