Съдържание

# Възможности на LibreOffice Impress

С LibreOffice Impress можете да създавате професионални презентации с диаграми, рисунки, текст, мултимедия и други видове елементи. Ако желаете, можете дори да импортирате и променяте презентация на Microsoft PowerPoint.

Някои техники, с които можете да подобрите въздействието на презентацията при екранна прожекция, са анимацията, преходите между кадрите и мултимедийните елементи.

## Създаване на векторни рисунки

Много от инструментите за създаване на векторни рисунки в LibreOffice Draw са налични в LibreOffice Impress.

## Създаване на кадри

LibreOffice Impress осигурява шаблони за създаване на професионално изглеждащи кадри.

Върху кадрите могат да се прилагат и динамични ефекти, включително анимация и ефекти за преход.

## Създаване на презентации

При изготвяне на прожекция са достъпни няколко изгледа или страници. Например изгледът „Сортиране на кадри“ показва обзор на кадрите във вид на миниатюри, а страницата „Листовка“ съдържа кадъра заедно с текста, който желаете да раздадете на аудиторията.

LibreOffice Impress ви позволява и да репетирате темпото на прожектиране на презентацията.

## Публикуване на презентации

Можете да публикувате кадрите за разглеждане върху екран, като листовки или като документи на HTML.

## Изнасяне на презентации

LibreOffice Impress ви предоставя възможност да стартирате прожекция автоматично или ръчно.