Съдържание

# Източници на данни

Този раздел съдържа информация относно преглеждането и редактирането на таблици в бази от данни.

Бази от данни – общ преглед

Не можете да използвате браузъра за източници на данни върху таблица с данни, която е отворена в изглед Проектиране.

## Преглеждане на източниците на данни

Командите за браузъра на източници на данни се намират в лентата Данни от таблица и в контекстните менюта.

### Избиране на записи

За да изберете запис от таблица в база от данни, щракнете върху заглавието на реда му или щракнете върху някое заглавие на ред, след което използвайте клавишите със стрелки нагоре и надолу.

Следната таблица описва как се избират отделните елементи в браузъра за източници на данни:

Избор | Действие
--- | ---
Запис | Щракнете върху заглавие на ред
Няколко записа или премахване на избора | Задръжте Command Ctrl и щракнете върху заглавието на реда.
Колона | Щракнете върху заглавието на колоната
Поле за данни | Щракнете в полето за данни
Цялата таблица | Щракнете в заглавието на реда със заглавия на колони

### Лента Данни от таблица (редактиране на данни в таблица)

Позволява ви да редактирате, добавяте и изтривате записи от таблицата в базата от данни.

### Изрязване, копиране и поставяне на данни

Можете да изрязвате, копирате и поставяте полета от таблица в изглед Източник на данни. Браузърът за източници на данни поддържа също така плъзгане и пускане на записи или текст и числа от други файлове на LibreOffice.

Не можете да плъзгате и пускате в полета от тип „да/не“, полета с двоични данни или изображения, както и в полета – броячи.

Плъзгането и пускането работи само в режим Редактиране.

## Лента Данни от таблица

В лентата за данни от таблица можете да управлявате изгледа на данните.

### Навигация в източниците на данни

Ползвайте лентата за навигация в долната част на изгледа Източник на данни, за да преминавате между записите.

### Първи запис

Преминаване към първия запис в таблицата.

### Предишен запис

Преминаване към предишния запис в таблицата.

### Номер на запис

Въведете номера на записа, който искате да видите, и натиснете Enter.

### Следващ запис

Преминаване към следващия запис в таблицата.

### Последен запис

Преминаване към последния запис в таблицата.

### Нов запис

Вмъква нов запис в текущата таблица. За да създадете запис, щракнете върху бутона със звездичка (*) в долната част на изгледа с таблицата. В края на таблицата ще бъде добавен празен ред.

### Брой записи

Показва броя на записите. Например „Запис 7 от 9(2)“ означава, че в таблица, съдържаща 9 записа, са избрани два (2), а курсорът е в запис номер 7.

### Организиране на таблици

За да достигнете до командите за форматиране на таблица, щракнете с десния бутон върху заглавие на колона или ред.

## Формат на таблица

Форматира избрания ред или редове.

## Височина на ред

Променя височината на текущия ред или избраните редове.

## Изтриване на редове

Изтрива избрания ред или редове.

## Формат на колона

Форматира избраната колона или колони.

## Ширина на колона

Променя ширината на текущата колона или избраните колони.

## Скриване на колони

Скрива избраната колона или колони. За да покажете скритите колони, щракнете с десния бутон върху произволно заглавие на колона и изберете Показване на колони.

## Показване на колони

Показва скрити колони. Изберете от списъка колоната, която желаете да се вижда, или Всички, за да се покажат всички скрити колони.