Съдържание

# Макроси на LibreOffice Basic

Отваря диалогов прозорец за организиране на макроси.

За достъп до тази команда...

Изберете Инструменти - Макроси - Организиране на макроси - Basic или натиснете Option Alt+F11 (ако не е асоцииран от системата ви).

## Име на макрос

Показва името на избрания макрос. За да създадете или преименувате макрос, въведете име тук.

## Макрос от / Записване на макрос в

Изброява библиотеките и модулите, в които можете да отваряте или записвате макроси. За да запишете макрос с определен документ, отворете документа, след което отворете този диалогов прозорец.

## Стартиране / Съхраняване

Стартира или съхранява текущия макрос.

## Присвояване

Отваря диалоговия прозорец Персонализиране, в който можете да припишете избрания макрос на команда от меню, лента с инструменти или събитие.

## Редактиране

Стартира редактора на LibreOffice Basic и отваря за редактиране избрания макрос или диалогов прозорец.

## Нов / Изтриване

Създава нов макрос или модул или изтрива избрания макрос или модул.

За да създадете нов макрос в документа, изберете модула „Standard“ в списъка Макрос от, след което щракнете върху Нов.

За да създадете нов модул в библиотека от контейнера Моите макроси, изберете правилната библиотека и натиснете Нов. Ще се отвори редакторът на LibreOffice Basic.

За да изтриете макрос или модул, изберете го и щракнете върху Изтриване.

## Нова библиотека

Запазва записания макрос в нова библиотека.

## Нов модул

Запазва записания макрос в нов модул.

## Организиране

Отваря диалоговия прозорец Организатор на макроси, в който можете да добавяте, редактирате и изтривате съществуващи модули с макроси, диалогови прозорци и библиотеки.

Теми, свързани с показаната

Задаване на скриптове в LibreOffice

Записване на макрос