Съдържание

# Ниво на сигурност

Изберете нивото на сигурност на макросите измежду четирите възможности. Те се различават според степента на осигуряваната защита. Макросите, чието изпълнение е разрешено при по-високо ниво на сигурност, могат да се изпълняват и при по-ниските нива.

Промяна в нивото на сигурност на макросите ще се взема предвид само за файлове, отворени след нея. За текущо отворените файлове се налага да ги презаредите.

## Много високa

Може да се стартират макроси само от надеждни местоположения за файлове. Всички останали макроси, независимо дали са подписани, или не, са забранени.

В раздела „Надеждни източници“ можете да задавате надеждни местоположения на файлове. Разрешено е изпълнението на всички макроси от такива местоположения.

## Висока

Могат да бъдат стартирани само макроси от надеждни източници и подписани макроси (от какъвто и да е източник). Макросите, които са нито от надежден източник, нито подписани, са забранени.

Източниците, на които се доверявате, се задават в раздела „Надеждни източници“. Разрешено е да се изпълняват само подписани макроси от надеждни източници, както и всички макроси от надеждни местоположения за файлове.

## Среднa

Преди изпълняването на макроси от непознати източници се изисква потвърждение.

Източниците, на които се доверявате, се задават в раздела „Надеждни източници“. Разрешено е да се изпълняват подписани макроси от надеждни източници, както и всички макроси от надеждни местоположения за файлове. За всички останали макроси се изисква потвърждение от вас.

## Ниска (не се препоръчва)

Макросите се изпълняват без никакво предупреждение. Използвайте тази настройка само ако е гарантирано, че документите, които отваряте, са сигурни.

Макросите могат да бъдат настроени да се стартират автоматично и са в състояние да нанасят щети, например да изтриват или преименуват файлове. Тази настройка не се препоръчва, когато отваряте документи от други автори.