Съдържание

# Вмъкване

Щракнете върху стрелката до иконата, за да отворите лента с инструменти с разнообразни функции за вмъкване на графики, таблици, документи и специални знаци.

Вмъкване

Можете да избирате измежду следните функции:

## Ръчно вмъкване на рамка с една колона

Начертава рамка при плъзгане с мишката в документа. Щракнете върху стрелката до бутона, за да определите броя на колоните в рамката.

Вмъкване на рамка

## От файл

Отваря диалог за избор на файл за вмъкване на изображение в текущия документ.

Изображение

## Вмъкване на таблица

Вмъква таблица в документа. Можете също така да щракнете върху стрелката, да плъзнете през желания брой редове и колони в таблицата и да щракнете в последната клетка.

Вмъкване на таблица

## Вмъкване на документ

Вмъква съдържанието на друг документ в текущия, в позицията на курсора.

Текст от файл

## Вмъкване специален знак

Позволява на потребителя да вмъква знаци измежду наличните в инсталираните шрифтове.

Специален знак

## Вмъкване на раздел

Вмъква текстов раздел на мястото на курсора в документа. Може също да изберете част от текста и след това да създадете раздел с тази команда. Чрез раздели можете да вмъквате пасажи от други документи, да прилагате потребителски оформления на колони и да защитавате или скривате част от текста при дадено условие.

Раздел

## Вмъкване на показалец

Вмъква показалец в позицията на курсора. След това можете бързо да преминавате към отбелязаното място с „Навигатора“. В документи на HTML показалците се преобразуват в котви, към които можете да се прехвърляте чрез хипервръзки.

Вмъкване на показалец